Karim Latiff

Abdul Karim Abdul Latiff (8 Februari 1937 – 18 Ogos 2015) merupakan seorang pelakon filem Melayu. yang paling dikenali Sinonim dengan watak Safar di layar perak dalam trilogi Ahmad Albab bersama Tan Sri P. Ramlee. Beliau berasal dari Rembau, Negeri Sembilan berhijrah ke Studio Jalan Ampas, Singapura ketika berumur 18 tahun. Selain menyerlah dalam filem Anak Bapak, Masam-Masam Manis, Keluarga 69, beliau juga berbakat dalam arena seni suara.

Kehidupan peribadi
Beliau mendirikan rumah tangga bersama Che Asma Hussain dan memiliki 5 orang anak, iaitu Izuddin Nizam, Izmir, Nur Iznita, Izhar dan Izralfiddin.Pelakon filem Ahmad Albab, Karim Latiff meninggal dunia

Kerjaya
Beliau menceburi karier seni seawal usia lapan tahun sebagai penyanyi, Karim pernah memasuki pertandingan Bintang Radio pada 1950-an hingga ke peringkat akhir, namun nasib tidak menyebelahinya.

Beliau kemudiannya mengikuti kumpulan Sandiwara Suria Negara dan menjelajah seluruh negara dengan mengadakan pementasan drama serta nyanyian.

Pun begitu, disebabkan minat mendalam terhadap lakonan, dia berhijrah ke Studio Jalan Ampas, Singapura seorang diri ketika berusia 18 tahun untuk mengejar cita-cita bergelar bintang.

Waktu itu beliau ditawarkan watak sebagai pelakon pembantu oleh Allahyarham A. R. Tompel di bawah syarikat miliknya, Sandiwara Kencana dengan bayaran RM3 sehari. Dari situ, beliau mula berlakon drama TV pada 1964 dan antara drama yang mempopularkannya seperti siri Keluarga Tompel dan Potret Pekerti. Beliau paling dikenali menerusi filem Ahmad Albab memegang watak Safar pada 1968.

Pada masa sama, beliau bekerja di RTM sebagai pengalih suara untuk filem. Selepas muncul sebagai anak wayang, beliau mendapat banyak tawaran daripada Merdeka Studio. Antara filem lakonannya ialah Anak Bapak, Masam-Masam Manis, Keluarga 69, Lain Jalan Ka-Shorga serta Amok Tok Nading.

Kematian
Pada 2014, Karim hanya mampu duduk di kerusi urut selepas mengalami masalah penglihatan dan tidak mampu berdiri lama selain sakit kencing manis dan asma. Beliau meninggal dunia pada 18 Ogos 2015 Pelakon veteran Karim Latiff meninggal dunia akibat barah paru-paru.Seniman veteran Karim Latiff meninggal dunia

Filemografi

Filem
 Tahun Tajuk Watak Catatan 1963 Tangkap Basah  Sepupu Mawar Filem pertama  1965  Masam-Masam Manis  Encik Salleh1966 Do Re Mi  Pelanggan Buloh Inn Nasib Do Re Mi Doktor  1967 Keluarga 69  Encik Ghazali 1968 Ahmad Albab Safar bin Sahibul Anak Bapak  Rashid Gerimis Azman  Lain Jalan Ka-Shorga Amir Amok Tok Nading Miang-Miang Keladi Pengacara Kelab Malam 1969 6 Jahanam  Sultan  1975 Bunga Padi Berdaun Lalang 1978 Dayang Suhana  1979 Penagih Dadah 1987 Mr. Os Encik. Bakar 1990 Warna-Warna Hati   1998 Silat Legenda Tun Seleman / Pak Leman (suara) Filem terakhir 

Drama
 Tahun  Tajuk Watak  Saluran TV  1965 Keluarga Si Tompel TV1

Telefilem
 Tahun Tajuk Watak Saluran TV 1991 Mahligai Impian  VCD  1992 Suriati  TV3

Rujukan

Pautan luar

 Pelakon veteran Karim Latiff meninggal dunia

Kategori:Kelahiran 1937
Kategori:Kematian 2015
Kategori:Orang dari Negeri Sembilan
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Pelakon televisyen Malaysia
Kategori:Kematian akibat kanser paru-paru